Στις 7 Απριλίου 2022, ο **Πάβελ Αλιαξάντραβιτς Πέρνικαου** (λευκορωσικά: *Павел Аляксандравіч Пернікаў*‎), γνωστός και ως **Πάβελ Αλεξάντροβιτς Πέρνικοφ** (ρωσικά: *Павел Перников*‎), ένας 30χρονος Λευκορώσος ακτιβιστής για τα ανθρώπινα δικαιώματα και συντάκτης της Βικιπαίδειας, καταδικάστηκε σε δύο χρόνια φυλάκισης για "απαξίωση της Δημοκρατίας της Λευκορωσίας" επειδή έκανε δύο επεξεργασίες στη Βικιπαίδεια για την πολιτική καταστολή στη Λευκορωσία και επειδή δημοσίευσε ένα λήμμα με παραπομπή σε ιστότοπο ομάδας ανθρωπίνων δικαιωμάτων με περιεχόμενο για τα βασανιστήρια και τις εξωδικαστικές δολοφονίες στις λευκορωσικές φυλακές. Μέρες μετά τη φυλάκισή του, αναγνωρίστηκε ως πολιτικός κρατούμενος από οργανώσεις ανθρωπίνων δικαιωμάτων της Λευκορωσίας. Πριν τη φυλάκιση του έγραφε κυρίως στη λευκορωσική (και στην ορθογραφία Ταρασκιέβιτς, και στην σύγχρονη- υπάρχουν δύο λευκορωσικές Βικιπαίδειες) και τη ρωσική Βικιπαίδεια.

Ιστορικό
--------

Ο Πέρνικαου σπούδασε νομική στο κρατικό πανεπιστήμιο Α.Σ. Πούσκιν του Μπρεστ. Το 2013 συμμετείχε σε διαγωνισμό φοιτητικών έργων για την 20ή επέτειο από την διοργάνωση της Παγκόσμιας Διάσκεψης για τα Ανθρώπινα Δικαιώματα και έλαβε δίπλωμα από το γραφείο του ΟΗΕ στη Λευκορωσία.

Ο Πέρνικαου συμμετείχε σε δράσεις για τα ανθρώπινα δικαιώματα στην περιφέρεια Μπρεστ η οποία βρίσκεται στην δυτική Λευκορωσία. Εργάστηκε στο λευκορωσικό παράρτημα της Διεθνούς Εταιρείας για τα Ανθρώπινα Δικαιώματα  και από το 2021 ήταν επικεφαλής της υπηρεσίας Τύπου της λευκορωσικής υπηρεσίας. Ο Πέρνικαου είχε κάνει περισσότερες από 84.000 επεξεργασίες στη Βικιπαίδεια με το ψευδώνυμο Pr12402 από το 2014 έως το 2021, εστιάζοντας στην κάλυψη της δίωξης δημοσιογράφων και μέσων ενημέρωσης από την κυβέρνηση της Λευκορωσίας. Έχει γράψει για την δίωξη του Γκενάντι Μοζέικο της εφημερίδας Κομσομόλσκαγια Πράβντα και για την δίωξη της Κατσιαρίνα Μπαρίσεβιτς του Tut.by.  Το 2020 και το 2021, ο Πέρνικαου έκανε δημοσιεύσεις στα μέσα κοινωνικής δικτύωσης παρουσιάζοντας υλικό για την δίωξη που ασκεί η λευκορωσική κυβέρνηση εναντίον των ανεξάρτητων μέσων ενημέρωσης της χώρας, όπως τα Novy Chas, Intex-Press και Brestskaya Gazeta, αλλά και για τις κυβερνητικές διώξεις που υποχρεώνουν τους λευκορώσους δημοσιογράφους να εγκαταλείψουν την χώρα και να δουλεύουν εξόριστοι. Οι αναρτήσεις του στα μέσα κοινωνικής δικτύωσης σταμάτησαν το φθινόπωρο του 2021. Τον Δεκέμβριο του 2021, ο λογαριασμός του Πέρνικαου στη Βικιπαίδεια μπλοκαρίστηκε με την υποψία ότι είχε παραβιαστεί, αφού ο λογαριασμός του είχε χρησιμοποιηθεί για να αφαιρεθεί μια σειρά από κείμενα για την δίωξη των δημοσιογράφων στη Λευκορωσία.

Δίωξη
-----

Στις 28 Μαρτίου 2022, το γραφείο του εισαγγελέα της περιφέρειας του Μπρεστ ανακοίνωσε ότι η δικαστική διαδικασία εναντίον ενός συλληφθέντος «30χρονου άνεργου κατοίκου Βρέστης» είχε μεταφερθεί στο δικαστήριο, με τον 30χρονο να κατηγορείται για διάπραξη πράξεων που δυσφημούν τη Δημοκρατία της Λευκορωσίας, παραβιάζοντας το άρθρο 369-1 του ποινικού κώδικα της χώρας. Αυτή η παράβαση τιμωρείται με φυλάκιση έως και τέσσερα χρόνια. Οι εισαγγελείς ισχυρίστηκαν ότι την περίοδο 29 Δεκεμβρίου 2020 με 30 Απριλίου 2021, ο κατηγορούμενος είχε σκόπιμα δημοσιοποιήσει στη Βικιπαίδεια και στον ιστότοπο της Διεθνούς Εταιρείας για τα Ανθρώπινα Δικαιώματα «ψευδείς πληροφορίες σχετικά με τη συμμετοχή των λευκορωσικών αρχών στη δολοφονία της δημοσιογράφου Βερόνικας Τσερκάσοβα τον Οκτώβριο του 2004, αλλά και ψευδείς πληροφορίες για την δολοφονία και τα βασανιστήρια ανθρώπων».

Την επόμενη ημέρα, 29 Μαρτίου 2022, το Περιφερειακό Δικαστήριο του Μπρεστ πραγματοποίησε κλειστή συνεδρίαση για να ακούσει τις καταγγελίες του Πέρνικαου σχετικά με την κράτηση του, τον κατοίκον περιορισμό του, την παράταση της περιόδου κράτησης και του κατοίκον περιορισμού του, καθώς και τον εξαναγκαστικό εγκλεισμό του σε ψυχιατρικό νοσοκομείο.Poloznyakov, Mikhail (2022-04-05). «Belarus arrests Wikipedia editors over Russia’s invasion of» (στα αγγλικά). *OpenDemocracy*.. Ανακτήθηκε στις 2022-04-07. </ref>

Η δίκη του Πέρνικαου ξεκίνησε στις 6 Απριλίου 2022 στο δικαστήριο της επαρχίας Μόσχας στο Μπρεστ. Στη δίκη, η εισαγγελέας, Έλενα Τιχάνοβιτς, ζήτησε την καταδίκη του Πέρνικαου σε διετή φυλάκιση σύμφωνα με τις τρεις φερόμενες κατηγορίες που τον επιβαρύνουν.

Πρώτον, οι εισαγγελείς κατηγόρησαν τον Πέρνικαου ότι πρόσθεσε μια παράγραφο για τη δολοφονία του Γκενάντι Σουτόφ σε λήμμα της λευκορωσικής Βικιπαίδειας, αλλά και την προσθήκη κειμένου για την άρνηση των λευκορωσικών αρχών να αναλάβουν την ευθύνη για τους θανάτους αντικυβερνητικών διαδηλωτών, σε λήμμα για τους θανάτους στις λευκορωσικές διαδηλώσεις του 2020.

Δεύτερον, οι εισαγγελείς κατηγόρησαν τον Πέρνικαου ότι πρόσθεσε μια αναφορά στη δολοφονία της δημοσιογράφου Βερόνικας Τσερκάσοβα το 2004 σε άρθρο της Λευκορωσικής Βικιπαίδεια σχετικά με τη λογοκρισία στη Λευκορωσία. Οι εισαγγελείς υποστήριξαν ότι επειδή η Βικιπαίδεια είχε ήδη ένα άρθρο σχετικά με τη δολοφονία της Τσερκάσοβα, η προσθήκη των πληροφοριών από τον Πέρνικαου σε ξεχωριστό λήμμα ήταν μέρος μιας προσπάθειας απαξίωσης του λευκορωσικού κράτους. 

Τρίτον, οι εισαγγελείς κατηγόρησαν τον Πέρνικαου ότι δημοσίευσε ένα άρθρο σχετικά με τα βασανιστήρια και τις δολοφονίες σε φυλακές και κέντρα κράτησης της Λευκορωσίας στον ιστότοπο της Διεθνούς Εταιρείας για τα Ανθρώπινα Δικαιώματα. Οι εισαγγελείς υποστήριξαν ότι επειδή το Τμήμα Εκτέλεσης Τιμωριών της Λευκορωσίας ανέφερε ότι είχε ερευνήσει τους ισχυρισμούς και δεν ήταν σε θέση να τους επιβεβαιώσει, η προσθήκη των πληροφοριών στη Βικιπαίδεια συνιστούσε «προσπάθεια απαξίωσης» της Λευκορωσίας.

Ο Πέρνικαου δήλωσε αθώος. Παραδέχτηκε ότι έκανε τις αλλαγές και τις αναρτήσεις στην Βικιπαίδεια και στο διαδίκτυο,  αλλά αρνήθηκε ότι κάτι τέτοιο «απαξίωσε τη Δημοκρατία της Λευκορωσίας», και υποστήριξε ότι δεν παραβίασε τον λευκορωσικό νόμο.

Στις 7 Απριλίου 2022, ο δικαστής Εβχένι Μπρεγκάν έκρινε τον Πέρνικαου ένοχο για «απαξίωση της Δημοκρατίας της Λευκορωσίας» κατά παράβαση του άρθρου 369-1 του Λευκορωσικού Ποινικού Κώδικα, αποδεχόμενος την πρόταση της εισαγγελέως, με αποτέλεσμα την καταδίκη του Πέρνικαου σε διετή φυλάκιση.

Αντιδράσεις για τη φυλάκιση του
-------------------------------

Στις 11 Απριλίου 2022, το Κέντρο Ανθρωπίνων Δικαιωμάτων Βιάσνα, η οργάνωση Νομική Πρωτοβουλία, η Λευκορωσική Ένωση Δημοσιογράφων, ο λευκορωσικός Οίκος Ανθρωπίνων Δικαιωμάτων Μπαρίς Ζβόζσκαφ και η οργάνωση Lawtrend αναγνώρισαν στον Πέρνικαου και 17 άλλους Λευκορώσους το καθεστώς του πολιτικού κρατούμενου. Ζήτησαν την άμεση απελευθέρωση του Πέρνικαου και άλλων πολιτικών κρατουμένων της Λευκορωσίας και τον τερματισμό των ποινικών διώξεων εναντίον τους.

Παραπομπές
----------

1. 1 2  Poloznyakov, Mikhail (2022-03-29). «Захват аккаунта, вандальные правки, уголовное дело. Что известно о Павле Перникове — (как минимум) втором арестованном редакторе википедии из Беларуси» (στα ru). *Mediazona*.. Ανακτήθηκε στις 2022-04-07.
2. 1 2 3 4 5 6 7 8 9  «Захват аккаунта, вандальные правки, уголовное дело. Что известно о задержанном редакторе "Википедии" Павле Перникове» (στα ru). *Nasha Niva*. 2022-03-29.. Ανακτήθηκε στις 2022-04-19.
3. ↑  Poloznyakov, Mikhail (2022-03-29). «Захват аккаунта, вандальные правки, уголовное дело. Что известно о Павле Перникове — (как минимум) втором арестованном редакторе википедии из Беларуси» (στα ru). *Mediazona*.. Ανακτήθηκε στις 2022-04-07.
4. 1 2 3 4 5 6 7  Poloznyakov, Mikhail (2022-04-05). «Belarus arrests Wikipedia editors over Russia’s invasion of» (στα αγγλικά). *OpenDemocracy*.. Ανακτήθηκε στις 2022-04-07.
5. 1 2 3 4 5 6  Poloznyakov, Mikhail (2022-04-05). «Belarus is locking up Wikipedia editors over Russia’s invasion of Ukraine». *Mediazona*.. Ανακτήθηκε στις 2022-04-09.
6. 1 2 3  «Стало известно имя белоруса, попавшего под "криминалку" за статьи в Википедии» (στα ru). *European Radio for Belarus*. 2022-03-29.. Ανακτήθηκε στις 2022-04-08.
7. ↑  «Прокуратура Брестской области: в суд направлено уголовное дело о дискредитации Республики Беларусь». *prokuratura.gov.by* (στα Ρωσικά). 28 Μαρτίου 2022. Ανακτήθηκε στις 7 Απριλίου 2022. [*νεκρός σύνδεσμος*]
8. 1 2 3  «Википедиста из Бреста Павла Перникова осудили на два года колонии» (στα ru). *Nasha Niva*. 2022-04-07.. Ανακτήθηκε στις 2022-04-08.
9. ↑  «Захват аккаунта, вандальные правки, уголовное дело. Что известно о задержанном редакторе "Википедии" Павле Перникове» (στα ru). *Nasha Niva*. 2022-03-29.. Ανακτήθηκε στις 2022-04-19.
10. ↑  Poloznyakov, Mikhail (2022-04-05). «Belarus arrests Wikipedia editors over Russia’s invasion of» (στα αγγλικά). *OpenDemocracy*.. Ανακτήθηκε στις 2022-04-07.
11. ↑
12. ↑  «Против автора "Википедии" из Бреста возбудили уголовное дело, его передали в суд» (στα ru). *European Radio for Belarus*. 2022-03-28.. Ανακτήθηκε στις 2022-04-08.
13. ↑  Poloznyakov, Mikhail (2022-03-29). «Захват аккаунта, вандальные правки, уголовное дело. Что известно о Павле Перникове — (как минимум) втором арестованном редакторе википедии из Беларуси» (στα ru). *Mediazona*.. Ανακτήθηκε στις 2022-04-07.
14. ↑
15. 1 2 3 4 5 6  «Павла Перникова, который внес правки в две статьи в "Википедии", приговорили к 2 годам лишения свободы» (στα ru). *Belsat TV*. 2022-04-07.. Ανακτήθηκε στις 2022-04-08.
16. 1 2 3 4 5 6 7  «В Беларуси редактора "Википедии" приговорили к 2 годам колонии по статье о "дискредитации" страны» (στα ru). *Current Time TV*. 2022-04-07.. Ανακτήθηκε στις 2022-04-20.
17. 1 2 3 4  «Брестского автора Википедии осудили на два года колонии» (στα ru). *European Radio for Belarus*. 2022-04-07.. Ανακτήθηκε στις 2022-04-20.
18. ↑  «Википедиста из Бреста Павла Перникова осудили на два года колонии» (στα ru). *Nasha Niva*. 2022-04-07.. Ανακτήθηκε στις 2022-04-08.
19. 1 2 3  «В Беларуси редактора "Википедии" приговорили к 2 годам колонии за правки в статьях о протестах» (στα ru). *Esquire (Russian edition)*. 2022-04-07.. Ανακτήθηκε στις 2022-04-20.
20. 1 2 3 4  «Редактора Википедии из Бреста приговорили к двум годам колонии за правки к статьям, "дискредитирующие Белоруссию"» (στα ru). *Fontanka.ru [ru]*. 2022-04-07.. Ανακτήθηκε στις 2022-04-20.
21. 1 2 3 4  Onodera, Julia (7 Απριλίου 2022). *В Беларуси редактора «Википедии» приговорили к двум годам колонии за правки в статьях о протестах*. Ανακτήθηκε στις 20 Απριλίου 2022.
22. ↑  «Википедиста из Бреста Павла Перникова осудили на два года колонии» (στα ru). *Nasha Niva*. 2022-04-07.. Ανακτήθηκε στις 2022-04-08.
23. ↑  «Википедиста из Бреста Павла Перникова осудили на два года колонии» (στα ru). *Nasha Niva*. 2022-04-07.. Ανακτήθηκε στις 2022-04-08.
24. ↑  «В Беларуси стало сразу на 18 политзаключенных больше» (στα ru). *European Radio for Belarus*. 2022-04-11.. Ανακτήθηκε στις 2022-04-20.
25. 1 2  «18 Belarusians recognized as political prisoners». *Viasna Human Rights Centre*. 11 Απριλίου 2022. Ανακτήθηκε στις 11 Απριλίου 2022. .

Περαιτέρω ανάγνωση
------------------

* «Редактора Википедии приговорили к двум годам колонии за "дискредитацию Беларуси"» [Συντάκτης της Βικιπαίδειας καταδικάστηκε σε διετή φυλάκιση κατηγορούμενος για "απαξίωση της Λευκορωσίας"]. *Κέντρο Ανθρωπίνων Δικαιωμάτων Βιάσνα* (στα Ρωσικά). 7 Απριλίου 2022. Ανακτήθηκε στις 9 Αυγούστου 2022.
* «Белоруса осудили на два года колонии за правки в Википедии» [Λευκορώσος καταδικάστηκε σε διετή φυλάκιση επειδή επεξεργάζεται τη Βικιπαίδεια]. *Charter 97* (στα Ρωσικά). 7 Απριλίου 2022. Ανακτήθηκε στις 9 Αυγούστου 2022.